CELEX: 32021R1791
Language: bg
Date: 2021-10-11 00:00:00
Title: Регламент за изпълнение (ЕС) 2021/1791 на Съвета от 11 октомври 2021 година за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна

11.10.2021   
               
               
                  BG
               
               
                  Официален вестник на Европейския съюз
               
               
                  LI 359/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/1791 НА СЪВЕТА
         от 11 октомври 2021 година
         за прилагане на Регламент (ЕС) № 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 17 март 2014 г. Съветът прие Регламент (ЕС) № 269/2014.
                  
               
                     (2)
                  
                  
                     Европейският съюз не признава незаконното анексиране от Руската федерация на Крим и Севастопол.
                  
               
                     (3)
                  
                  
                     След незаконното анексиране на Автономна република Крим и град Севастопол Руската федерация полага непрекъснати усилия да подчини на своето управление тези окупирани територии. По-специално Руската федерация използва правомощията на своята съдебна власт, за да потиска опонентите на незаконното анексиране на Крим и Севастопол.
                  
               
                     (4)
                  
                  
                     Няколко съдии, прокурори и служители по сигурността са отговорни за прилагането на руското право в незаконно окупираните Крим и Севастопол. Тези лица вземат пристрастни решения по многобройни политически мотивирани наказателни производства, или преследват по наказателен ред проукраински активисти, или засилват гоненията срещу опонентите на незаконното анексиране.
                  
               
                     (5)
                  
                  
                     Съветът счита, че към списъка на подлежащите на ограничителни мерки лица, образувания и органи, поместен в приложение I към Регламент (ЕС) № 269/2014, следва да се добавят осем лица заради ролята им в подкопаването или застрашаването на териториалната цялост, суверенитета и независимостта на Украйна.
                  
               
                     (6)
                  
                  
                     Поради това приложение I към Регламент (ЕС) № 269/2014 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Лицата, посочени в приложението към настоящия регламент, се добавят в списъка, поместен в приложение I към Регламент (ЕС) № 269/2014.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Люксембург на 11 октомври 2021 година.
            
               
                  За Съвета
               
               
                  Председател
               
               J. PODGORŠEK
            
         
         
            (1)  ОВ L 78, 17.3.2014 г., стр. 6.
      
      
         
            ПРИЛОЖЕНИЕ
            Следните лица се добавят в списъка на физическите и юридическите лица, образуванията и органите, поместен в приложение I към Регламент (ЕС) № 269/2014:
            
               
                            
                        
                        
                           Име
                        
                        
                           Идентифицираща информация
                        
                        
                           Основания
                        
                        
                           Дата на вписване
                        
                     
                           „193.
                        
                        
                           Mikhail Nikolaevich BELOUSOV
                           (Михаил Николаевич Белоусов)
                        
                        
                           Пол: мъжки
                           Дата на раждане: 26.11.1964 г.
                           Място на раждане: Русия
                           Гражданство: украинско, руско (Съюзът не признава паспортите, издадени от Руската федерация в Крим)
                           Адрес: 117 Balaklavs’ka St, App 48, Simferopol, Crimea, Ukraine
                        
                        
                           Съдия в Киевския районен съд в Симферопол.
                           Взема множество пристрастни решения по политически мотивирани дела срещу опоненти на незаконното анексиране на Крим и Севастопол. По този начин активно е подкрепял действия и е провеждал политики, подкопаващи или застрашаващи териториалната цялост, суверенитета и независимостта на Украйна.
                        
                        
                           11.10.2021 г.
                        
                     
                           194.
                        
                        
                           Andrey Nikolaevich DOLGOPOLOV
                           (Андрей Николаевич Долгополов)
                        
                        
                           Пол: мъжки
                           Дата на раждане: 15.2.1959 г.
                           Място на раждане: Киргизстан
                           Гражданство: украинско, руско (Съюзът не признава паспортите, издадени от Руската федерация в Крим)
                           Адрес: 82 Peremohy Ave, App. 343, Simferopol, Crimea, Ukraine
                        
                        
                           Председател на Киевския районен съд в Симферопол.
                           Взема множество пристрастни решения по политически мотивирани дела срещу опоненти на незаконното анексиране на Крим и Севастопол. По този начин активно е подкрепял действия и е провеждал политики, подкопаващи или застрашаващи териториалната цялост, суверенитета и независимостта на Украйна.
                        
                        
                           11.10.2021 г.
                        
                     
                           195.
                        
                        
                           Yevgeniy Sergeevich KOLPIKOV
                           (Евгений Сергеевич КОЛПИКОВ)
                        
                        
                           Пол: мъжки
                           Дата на раждане: 6.5.1974 г.
                           Място на раждане: Берьозовская, Даниловски район, Волгоградска област, Русия
                           Гражданство: руско
                           Адрес: Военна прокуратура на Южния военен окръг на Руската федерация. Pushkinskaya Ulitsa, 72А, Rostov, Rostov Oblast, Russia, 344022
                           Тел.: (+ 7) 8863263-04-67, (+ 7) 8863282-79-68
                        
                        
                           Прокурор във Военната прокуратура на Южния военен окръг на Руската федерация в Ростов на Дон.
                           Той е предприел наказателни преследвания срещу проукраинските активисти, гонени за това, че не признават анексирането на Кримския полуостров от Руската федерация. Предявил е обвинения пред съд в Руската федерация срещу украинските граждани, които са насилствено прехвърлени от окупирания Кримски полуостров. По този начин активно е подкрепял действия и е прилагал политики, които подкопават или застрашават териториалната цялост, суверенитета и независимостта на Украйна.
                        
                        
                           11.10.2021 г.
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Пол: мъжки
                           Дата на раждане: 5.2.1981 г.
                        
                        
                           Следовател по специални дела в Първи следствен отдел, Дирекция за разследване на особено важни дела на Главно следствено управление към Следствения комитет на Русия за Република Крим и град Севастопол.
                           Участвал е в политически мотивирани наказателни разследвания срещу ръководителите на Меджлиса на народа на кримските татари, преследвани заради активното им противопоставяне на незаконното анексиране на Кримския полуостров. По този начин активно е подкрепял действия и е провеждал политики, подкопаващи или застрашаващи териториалната цялост, суверенитета и независимостта на Украйна.
                        
                        
                           11.10.2021 г.
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Пол: мъжки
                           Дата на раждане: 1.1.1970 г. ИЛИ 8.7.1963 г.
                           Гражданство: руско
                           Адрес (работа): 295034, Simferopol, 13 I. Franko blvd., Crimea, Ukraine
                        
                        
                           Ръководител на Федералната служба за сигурност (ФСС) в Крим и Севастопол и на регионалния комитет за борба с тероризма.
                           Ръководил силите на ФСС, засилили потисническата кампания срещу опонентите на незаконната окупация на Кримския полуостров от Руската федерация. Някои от проукраинските активисти, задържани от отделите на ФСС под негово ръководство, са насилствено прехвърлени в Краснодар и Ростов на Дон в Русия. По този начин той активно е подкрепял действия и е провеждал политики, подкопаващи или застрашаващи териториалната цялост, суверенитета и независимостта на Украйна.
                        
                        
                           11.10.2021 г.
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Пол: мъжки
                           Дата на раждане: 10.5.1964 г.
                           Място на раждане: Харков, Украйна
                           Гражданство: украинско, руско (Съюзът не признава паспортите, издадени от Руската федерация в Крим)
                           Адрес: 35 Marshala Zhukova St, App. 53, Simferopol, Crimea, Ukraine или Anhars’ka St, 8 Simferopol, Crimea, Ukraine
                        
                        
                           Заместник-председател на Централния районен съд в Симферопол и бивш съдия в Киевския районен съд в Симферопол.
                           Вземал множество пристрастни решения по политически мотивирани дела срещу опоненти на незаконното анексиране на Крим и Севастопол. По този начин активно е подкрепял действия и е провеждал политики, подкопаващи или застрашаващи териториалната цялост, суверенитета и независимостта на Украйна.
                        
                        
                           11.10.2021 г.
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Пол: женски
                           Дата на раждане: 22.3.1974 г.
                           Място на раждане: Романи, Полтавска област, Украйна
                           Гражданство: украинско, руско (Съюзът не признава паспортите, издадени от Руската федерация в Крим)
                        
                        
                           Съдия във Върховния съд на Република Крим.
                           Тя е вземала множество пристрастни решения по политически мотивирани дела срещу опоненти на незаконното анексиране на Крим и Севастопол. По този начин активно е подкрепяла действия и е провеждала политики, подкопаващи или застрашаващи териториалната цялост, суверенитета и независимостта на Украйна.
                        
                        
                           11.10.2021 г.
                        
                     
                           200.
                        
                        
                           Vladimir Nikolaevich TERENTEV
                           (Владимир Николаевич Терентьев)
                        
                        
                           Пол: мъжки
                           Дата на раждане: 11.11.1977 г.
                           Място на раждане: Воронеж, Русия
                           Гражданство: руско
                           Номер на паспорта, номер на личната карта, други номера на документи за самоличност: 03 01 118013
                        
                        
                           Ръководител на Главно следствено управление към Следствения комитет на Русия за Република Крим и град Севастопол.
                           Той е упражнявал надзор върху дейността на комитета по политически мотивираните дела срещу проукраински активисти, гонени заради действията им, насочени срещу незаконното анексиране на Украйна и за възстановяване на нейната териториална цялост.
                           Ръководил е работата на следователите, като по този начин активно е подкрепял действия и е провеждал политики, подкопаващи или застрашаващи териториалната цялост, суверенитета и независимостта на Украйна.“
                        
                        
                           11.10.2021 г.